अगाडिको आवरण पृष्ठ

चिडियाखाना

लेखकः उदिप श्रेष्ठ

तह ५, कक्षा २

नेपाली

१

शुक्रबारको दिन थियो। हामी बिहान आठ बजे स्कुल पुग्यौँ। स्कुलमा सबै साथी जम्मा भए। स्कुलबाट हामी चिडियाघर जाँदै थियौँ।

२

एउटा ठुलो बस स्कुल अगाडि रोकियो। चिडियाघर जान बस बोलाएको रहेछ। किनकि चिडियाघर स्कुलबाट अलि टाढा थियो।

३

शिक्षकहरूले हामीलाई बस चढ्न भन्नुभयो। हामी बिस्तारै बसमा चढ्यौँ।

बस गुड्न थाल्यो।

४

केहीछिन पछि बस चिडियाघर अगाडि रोकियो। चिडियाघर ललितपुरको जावलाखेलमा रहेछ। हामी गेटको अगाडि लाइनमा बस्यौँ। शिक्षकले टिकट काट्नु भयो।

५

त्यसपछि हामी क्रमैसँग भित्र गयौँ। भित्र जाने बित्तिकै विभिन्न जनावररू देख्यौँ। स्याल, ब्वाँसो र हरिण देख्यौँ। गैँडा र हात्ती पनि देख्यौँ।

६

चिडियाघरमा त हात्ती चढ्न पनि पाइँदोरहेछ। बाघ तारबारभित्र यताउता गर्दै थियो।

७

यत्तिकैमा खाजा खाने बेला भएछ। खाजा आफैँ लगेका थियौँ। मिलिजुली बाँडेर खायौँ। त्यसपछि फेरि घुम्नतिर लाग्यौँ। भित्र चराहरूमात्र भएको एउटा ठाउँ थियो।

८

त्यहाँ थुप्रै खालका चराहरू थिए। कोइली, डाँफे र मयूर पनि थियो। मयूरले प्वाँख खोल्दा धेरै राम्रो देखिन्थ्यो।

९

घुम्दै जाँदा दुईओटा वनमान्छे पनि देख्यौँ। उनीहरू यताउता गर्दै थिए। उफ्रँदा अझ रमाइलो लाग्थ्यो। भित्र ठुलो पोखरी रहेछ। कोही कोही डुङ्गा खियाउँदै थिए।

१०

त्यहाँ धेरै खेल्ने ठाउँ पनि थियो। पिङ, चिप्लेटी र रेल थियो। हामीले रेल मात्र खेल्न पायौँ। घुम्दाघुम्दै ढिला भइसकेको थियो। बस चढेर घर फर्क्यौँ।

शीर्षक पृष्ठ

चिडियाखाना

Images on pages Front Cover, १, ६, ७, ९, ९, ९, १० by International Illustrations: The Art Of Reading 3.0, © 2009 SIL International. CC-BY-ND 3.0.

Images on pages २, ३, ५, ५, ५, ५, १० by © 2019 World Education. CC-BY-ND 3.0.

Images on pages ४, ५ by © 2019 World Education.

Image on page ८ by Jean-Marie Boayaga, International Illustrations: The Art Of Reading 3.0, © 2009 SIL International. CC-BY-ND 3.0.

तहगत, तह ५

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Samunnat Nepal and World Education.

नेपालीNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः नेपाली भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End